คืออยากสอบถามค่ะ คือหลังมีอะไรกับแฟนรู้สึกเจ็บอวัยวะเพศค่ะ เวลาฉี่แล้วล้างก็จะแสบๆ เป็นแบบนี้มาอาทิตย์กว่าแล้วไม่หายสักที และคือไม่ได้มีอะไรกับแฟนนานหลายเดือนแล้วค่ะ จะเป็นอะไรรึป่าวค่ะ
สวัสดีค่ะ Gib Kanokwan,อาการเจ็บและแสบอวัยวะเพศดังกล่าว อาจเป็น- การติดเชื้อราบริเวณผิวหนังของอวัยวะเพศภายนอก ซึ่งอาจมีอาการเจ็บแสบได้ แต่มักมีอาการคันร่วมด้วย และจะเห็นเป็นผื่นสีแดงที่ผิวหนัง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด- การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักมีอาการคันและพบผื่นแดงที่ผิวหนังร่วมด้วย-เริมที่อวัยวะเพศเป็นโรคติดต่อทางเพศสัมพันธ์ ติดจากเชื้อไวรัส Herpes simplex virus ระยะฟักตัวจะอยู่ที่ 3-7 วันหลังรับเชื้อ โดยเริ่มแรกจะมีลักษณะเป็นตุ่มน้ำใสบริเวณอวัยวะเพศ อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยคัว อ่อนเพลียร่วมด้วย และอาจมีปัสสาวะแสบขัด และตกขาวผิดปกติได้-แผลริมอ่อนหรือซิฟิลิสเทียม เป็นโรคติดต่อทางเพศสัมพันธ์ เกิดจากการติดเชื้อแบคทีเรีย แต่จะเห็นมีแผล ลักษณะแบบแผลเปื่อย มีเนื้อเยื่อเละ ๆ ที่ก้นแผล บริเวณแคมแนะนำให้ลองสังเกตว่าบริเวณอวัยวะเพศมีผื่นหรือแผลใดๆ หรือไม่ หากไม่แน่ใจหรือตรวจไม่พบแต่ยังคงมีอาการเจ็บและแสบมากอยู่ ควรไปพบสูติ-นรีแพทย์เพื่อตรวจค่ะ